اسلام آباد (اے پی پی) وزیراعظم نا خصوصی کمکار قومی جان جوڑی ڈاکٹر ظفرمرزا پارینے کہ حکومت کورونا وائرس تون مون تننگ کن پبی عملی گام گیج آتے پک کننگ ءِ، ڈریپ کلوروکوئن نا خام مال انا ہندی وڑاٹ تیاری تون اوار کورونا کن پلازما تھراپی نا کلینیکل ٹرائل آتاہم موکل تسنے۔ جانجوڑی وزارت نا کنڈآن جاری بیان نا رد اٹ ڈاکٹر ظفر مرزا پارے کہ حکومت کورونا وائرس تون مون تننگ کن پبی عملی گام گیج آتے پک کننگ ءِ۔ اوپارے کہ ڈریپ کلوروکوئن نا خام مال انا ہندی وڑاٹ تیاری تون اوار کورونا کن پلازما تھراپی نا کلینیکل ٹرائل آتا ہم موکل تسنے۔ ڈریپ پاکستان اٹی جوڑ مروک آ وینٹی لیٹر آتا کلینیکل ٹرائل نا موکل ءِ ہم تسنے۔ یات سلے کہ پاکستان انجینئرنگ کونسل نا تیارکروک وینٹی لیٹر آتے کاریم اٹ اتنگ آن مست ٹیسٹ کننگ انگ ءِ۔ کورونا وائرس نا توننگ کن ڈریپ نا کنڈآن 50آن زیات کمپنی تے 3 تُو اکن ہینڈ سینیٹائز جوڑ کننگ نا موکل و سینیٹائز آتا فراوانی ءِ پک کننگ کن ڈریپ منہ دے مست نوٹیفکیشن اس جاری کریسس۔ لیسن ہلوک کمپنیک ڈبلیو ایچ اونا پارت و آب انا رداٹ ہینڈ سینیٹائز جوڑ کیرہ۔
